กินยาคุมแผงที่ 2 แล้วลืมกิน 1 เม็ดในวันที่2ที่ต้องกินยาคุมแผงใหม่ แต่กินไปแล้ว(กินพร้อมกับอีกเม็ดของอีกวัน) หลังจากนั้น 5 วันหลั่งในจะมีโอกาสตั้งครรภ์ไหมคะ แล้วควรทำอย่างไรถ้าไม่อยากตั้งครรภ์
สวัสดีค่ะ หากลืมทานยาคุมกำเนิดไป 1 เม็ด เมื่อมานึกขึ้นได้ในวันถัดไป ให้รีบทานยาทันทีที่นึกได้ และทานยาที่ต้องทานในวันนั้นตามเดิมปกติ ซึ่งเท่ากับวันนั้นจะทานยาไป 2 เม็ดดังนั้น หากได้ทานยาคุมตามวิธีดังกล่าวแล้ว ประสิทธิภาพในการป้องกันการตั้งครรภ์ก็จะถือว่าลดลงไปเพียงเล็กน้อยเท่านั้น ดังนั้น แม้จะมีเพศสัมพันธ์และหลั่งใน โอกาสในการตั้งครรภ์ก็ถือว่ายังน้อยกว่า 1% ค่ะ และไม่จำเป็นต้องทานยาคุมฉุกเฉิน เพราะไม่ได้ช่วยเพิ่มประสิทธิภาพไปได้มากกว่าประสิทธิภาพของยาคุมกำเนิดที่ทานอยู่ค่ะ